ร้านอาหารโฮมเมด สไตล์โมเดิร์น คุณภาพระดับโรงแรม อาหารสด อร่อยมากค่ะ
เริ่มที่เมนูประจำสัปดาห์ สเตกแซลมอน กับมันบดผักโขม(จริงๆชื่อยาวกว่านี้มั้ง) แซลมอนสดอร่อย นุ่ม มันมาก มันบดก็รสชาตดีเข้ากับผักโขมและกระเทียม รวมกันแล้วสุดยอดมากค่ะ

ซุปเห็ดเป็นแบบเห็ดบดจริงจัง ไม่ใช่ซุปครีมใส่เห็ด แต่เป็นเนื้อเห็ดคลุกเคล้าได้อร่อย จุ่มกับขนมปังที่เสิร์ฟมาด้วยนี่ นุ่มลิ้นมาก ข้อเสียมีแค่ กินเร็วไปนิด ลิ้นพองเลยT_T

กินประมาณนี้ รูปที่เหลือคือของป๊ากะม๊า แอบขโมยชิม ซี่โครงหมูนุ่มมากค่ะ แต่ซอสแห้งไปนิด สาวนข้าวฉู่ฉี่ปลาดอลลี่ ป๊าบอกอร่อย แต่เราขิบายเพราะไม่กินเผ็ด

ของหวานไม่ได้ถ่ายรูปมา เพราะอิ่มแต่ตะกละหิ้วของหวานกลับมาบ้าน จานเด็ดแนะนำ layer cheesecake, panna cotta อร่อยจริงจัง รสหวานตัดเปรี้ยวของซอสได้ลงตัว ไม่เลี่ยนเลย